Etter at byen ble avskåret fra Aralsjøen gikk befolkningstallet i Aral kraftig tilbake, og dens sosioøkonomiske betydning ble sterkt redusert. Arbeidsledigheten og barnedødeligheten steg, det ble mangel på rent drikkevann og helseproblemene for lokalbefolkningen økte på grunn av salt og giftige kjemikalier som vinden fraktet fra den uttørkede innsjøbunnen.